标题：773年
中国纪年
773年，唐代宗睿文孝武皇帝大历八年
历史大事
薛嵩卒
大历八年（七七三）正月，昭义节度使、相州刺史薛蒿卒。其子薛平，年十二岁，将士迫胁以为帅，平假装许之，然后让其叔父薛崿，夜奉父丧，逃归家乡。正月六日，代宗下制以崿知留后事。
令狐彰卒
大历八年（七七三）二月二十七日，永平（今河南滑县）节度使令狐彰卒。彰承滑州、毫州战乱之后，治军劝农，府库充实。当时藩将飞扬跋扈，彰贡赋未尝缺。每年派兵三千至京城西防秋，自带粮食，道路供给者皆不受，所过之处，军纪严明，秋毫不犯。病重时，召掌书记齐映与之谋后事，映劝彰向朝廷请代，遣子归于私第，彰从之，并遗表说：“昔日鱼朝恩破史朝义，想要掠滑州，臣阻之，因此与之隔阂。及朝恩被杀，值臣有病，未能入朝，真感生死愧负。臣现重病在身，生命不长，仓库畜牧，都巳封籍，军中将士，州县官吏，皆安堵待命。臣以为吏部尚书刘晏、工部尚书李勉可委大事，乞以之代臣为节度使。臣子令狐建等，现已勒令其归东都私第。”彰卒后，将士想要立建，建誓死不从，领全家西归。三月一日，以李勉为永平节度使。
回纥和市，满载而归
回纥从乾元（七五八至七五九）年间以来，每年都求和市，一匹马换唐四十匹缣，动至数万匹，而所给马皆驽瘠无用，朝廷苦之。所给缣多不能足其数，所以回纥待遣、继至者常常不绝于鸿胪寺。大历八年（七七三）七月代宗想满足回纥要求，遂命尽买其马。二十八日，回纥辞归，载所赐物及马价，共用车千余乘。八月二十九日，回纥又遣使者赤心以马万匹来求互市。有司认为赤心马过多，请买其千匹。郭子仪恐逆回纥意太甚，自请输一年俸为国家市之，代宗不许。十一月十七日，代宗命市其马六千匹。
郇模请罢团练使、监军使
大历八年（七七三）九月十一日，晋州（今山西临汾）人郇模以麻辫发，手持竹筐苇席，哭于东市。有人问其故，对言：“我愿献上三十字，一字为一事。如果所进言无所取，请以席裹尸，贮筐中，弃于野外。”京兆以此事奏闻。代宗召见之，赐新衣，馆于客省。其所言“团”字者，是请罢诸州团练使；所言“监”字者，是请罢诸道监军使。
田承嗣求为相，从之
魏博节度使田承嗣为安禄山，史思明父子四人立祠堂，称之为四圣，并求为相。代宗命内侍孙知古因奉使讽令毁之。大历八年（七七三）十月二日，朝廷加承嗣同平章事以褒之。
元载请城原州以备吐蕃
元　　载曾为西州（今新疆吐鲁番）刺史，熟知河西、陇右山川形势。大历八年（七七三）前后，吐蕃已数次入侵，载遂上言代宗，说：“安西、北庭军既移治泾州，巳无险要可守。而陇山高峻，南连秦岭，北抵大河。现在国家西境尽于潘原，而吐蕃驻军于摧沙堡，原州（今宁夏固原）居其中间，当陇山之口，其西都是监牧故地，草肥水美，平凉在其东，耕此一县，可供军食。原州旧城还在，吐蕃弃而不居。每年盛夏，吐蕃畜牧青海，离塞较远，如果乘机筑城，二十余日就可见功。然后移京西军戍守原州，移郭子仪军戍守泾州，分兵守卫石门关、木峡关（二地均在原州），渐开陇右，进达安西，横插吐蕃之腹心，京师就可以高枕无忧了”。元载又图其地形献之，并密遣人出陇山商度功用。适汴宋节度使田神功入朝，代宗问此事，神功说；“行军用兵之事，即使沙场老将也难以预料，陛下奈何信一书生语而使全国从之呢！”不久元载得罪，此事遂被搁置。此为来日杨炎复议城原州张本。
幽州兵初至泾州防秋
大历八年（七七三）八月二十八日，幽州节度使朱泚遣弟滔帅精锐骑兵五千至泾州（今甘肃泾川）防秋。自从安史之乱爆发以来，幽州兵未曾为朝廷所用，朱滔帅兵至，代宗大喜，劳赐甚厚。
哥舒晃反，二年后平之
大历八年（七七三）九月十日，循州（今广东惠州）刺史哥舒晃杀岭南节度使吕崇贲，据岭南反。二十三日，以江西观察使路嗣恭兼岭南节度使，讨哥舒晃。嗣恭擢流人孟瑶、敬冕为将，瑶帅大军进讨，冕从小道轻入。大历十年（七七五）十一月十七日，克广州，杀哥舒晃及其同反者万余人。
吐蕃入寇，郭子仪等先败后胜
吐蕃以十余万兵入寇泾州（今甘肃泾川）、邠州（今陕西彬县），郭子仪派朔方军马使浑瑊帅步骑五千拒之。大历八年（七七三）十月十八日，两军战于宜禄（今陕西长武）。瑊登黄萯原祭看吐蕃军情，然后命军据险要之地拒马以备吐蕃冲击。而老将史抗、温儒雅等轻视瑊，不听从其命令。瑊召之使击吐蕃，二人饮酒已醉。见拒马，说：“野战用拒马有何用！”命撤之。然后以骑兵冲击吐蕃战阵，因突不破而返，吐蕃乘机攻之，官军大败，士卒死者大半，居民被吐蕃掠去者千余人。十月二十二日，马璘与吐蕃战于盐仓（今甘肃泾川西），又败。璘与唐军被吐蕃隔断，天黑未还。泾原兵马使焦令谌等与败卒争相入城。有人劝行军司马段秀实以城拒守，秀实说：“军中大帅不知去向，我们应该出城击敌，怎能只顾保全自己呢！”于是召谌等责之，说：“按军法，失去大将，部下都该处死。你们难道不知道吗！”令谌等慌忙拜请命。于是秀实发城中所有兵，阵于东原，并收罗散兵，装出将要死战的样子。吐蕃畏惧稍退。至夜，马璘始还军中。郭子仪召诸将谋说：“败军之罪在我，而不在诸将。但朔方兵闻名于天下，现为吐蕃所败，不知诸将有何策略可以雪耻?”众将莫对。浑瑊说：“我是败军之将，本不该再议军政大事。但愿进一言，请治我败军之罪，否则就再任用我。”子仪果赦其罪，使帅兵进于朝那。吐蕃既败唐军，想要掠沂阳（今陕西千阳）、陇州（今陕西陇县），盐州刺史李国臣说：“吐蕃乘胜必定要进犯京郊，如果我蹑其后，吐蕃一定要返顾。”于是帅兵进于秦原（今甘肃清水），鸣鼓而西。吐蕃闻之，进至百城（今甘肃灵台西）而返。浑瑊帅军伏于隘路，尽夺其所掠。马璘也出精兵袭击吐蕃辎重于潘原，杀数千人，吐蕃遂逃去。
史料记载
代宗睿文孝武皇帝中之上大历八年（癸丑，公元七七三年） 
春，正月，昭义节度使、相州刺史薛嵩薨。子平，年十二，将士胁以为帅，平伪许之；既而让其叔父崿，夜奉父丧，逃归乡里。壬午，制以崿知留后。 
二月，壬申，永平节度使令狐彰薨。彰承滑、亳离乱之后，治军劝农，府廪充实。时籓镇率皆跋扈，独彰贡赋未尝阙；岁遣兵三千诣京西防秋，自赍粮食，道路供馈皆不受，所过秋毫不犯。疾亟，召掌书记高阳齐映，与谋后事，映劝彰请代人，遣子归私第；彰从之，遗表称：“昔鱼朝恩破史朝义，欲掠滑州，臣不听，由是有隙。及朝恩诛，值臣寝疾，以是未得入朝，生死愧负。臣今必不起，仓库畜牧，先已封籍，军中将士，州县官吏，按堵待命。伏见吏部尚书刘晏、工部尚书李勉可委大事，愿速以代臣。臣男建等，今勒归东都私第。”彰薨，将士欲立建，建誓死不从，举家西归。三月，丙子，以李勉为永平节度使。 
吏部侍郎徐浩、薛邕，皆元载、王缙之党；浩妾弟侯莫陈怤为美原尉，浩属京兆尹杜济虚以知驿奏优，又属邕拟长安尉。怤参台，御史大夫李栖筠劾奏其状，敕礼部侍郎万年于邵等按之。邵奏邕罪在敕前，应原除，上怒。夏，五月，乙酉，贬浩明州别驾，邕歙州刺史；丙戌，贬济杭州刺史，邵桂州长史，朝廷稍肃。 
辛卯，郑王邈薨，赠昭靖太子。 
回纥自乾元以来，岁求和市，每一马易四十缣，动至数万匹，马皆驽瘠无用；朝廷苦之，所市多不能尽其数，回纥待遣、继至者常不绝于鸿胪。至是，上欲悦其意，命尽市之。秋，七月，辛丑，回纥辞归，载赐遣及马价，共用车千馀乘。 
八月，己未，吐蕃六万骑寇灵武，践秋稼而去。辛未，幽州节度使朱泚遣弟滔将五千精骑诣泾州防秋。自安禄山反，幽州兵未尝为用，滔至，上大喜，劳赐甚厚。 
壬申，回纥复遣使者赤心以马万匹来求互市。 
九月，壬午，循州刺史哥舒晃杀岭南节度史吕崇贲，据岭南反。 
癸未，晋州男子郇模，以麻辫发，持竹筐苇席，哭于东市。人问其故，对曰：“愿献三十字，一字为一事；若言无所取，请以席裹尸，贮筐中，弃于野。”京兆以闻。上召见，赐新衣，馆于客省。其言“团”者，请罢诸州团练使也；“监”者，请罢诸道监军使也。 
魏博节度使田承嗣为安、史父子立祠堂，谓之四圣，且求为相；上令内侍孙知古因奉使讽令毁之。冬，十月，甲辰，加承嗣同平章事以褒之。 
灵州破吐蕃万馀众。吐蕃众十万寇泾、邠，郭子仪遣朔方兵马使浑瑊将步骑五千拒之。庚申，战于宜禄。瑊登黄萯原望虏，命据险布拒马以备其驰突。宿将史抗、温儒雅等意轻瑊，不用其命；瑊召使击虏，则已醉矣；见拒马，曰：“野战，乌用此为！”命撤之。叱骑兵冲虏阵，不能入而返；虏蹑而乘之，官军大败，士卒死者什七八，居民为吐蕃所掠千馀人。 
甲子，马璘与吐蕃战于盐仓，又败。璘为虏所隔，逮暮未还，泾原兵马使焦令谌等与败卒争门而入。或劝行军司马段秀实乘城拒守，秀实曰：“大帅未知所在，当前击虏，岂得苟自全乎！”召令谌等让之曰：“军法，失大将，麾下皆死。诸君忘其死邪！”令谌等惶惧拜请命。秀实乃发城中兵未战者悉出，陈于东原，且收散兵，为将力战状。吐蕃畏之，稍却。既夜，璘乃得还。 
郭子仪召诸将谋曰：“败军之罪在我，不在诸将。然朔方兵精闻天下，今为虏败，何策可以雪耻？”莫对。浑瑊曰：“败军之将，不当复预议。然愿一言今日之事，惟理瑊罪，不则再见任。”子仪赦其罪，使将兵趣朝那。虏既破官军，欲掠汧、陇。盐州刺史李国臣曰：“虏乘胜必犯郊畿，我掎其后，虏必返顾。”乃引兵趣秦原，鸣鼓而西。虏闻之，至百城，返，浑瑊邀之于隘，尽复得其所掠。马璘亦出精兵袭虏辎重于潘原，杀数千人，虏遂遁去。 
己丑，以江西观察使路嗣恭兼岭南节度使，讨哥舒晃。 
初，元载尝为西州刺史，知河西、陇右山川形势。是时，吐蕃数为寇，载言于上曰：“四镇、北庭既至泾州，无险要可守。陇山高峻，南连泰岭，北抵大河。今国家西境尽潘原，而吐蕃戍摧沙堡，原州居其中间，当陇山之口，其西皆监牧故地，草肥水美，平凉在其东，独耕一县，可给军食，故垒尚存，吐蕃弃而不居。每岁盛夏，吐蕃畜牧青海，去塞甚远，若乘间筑之，二旬可毕。移京西军戍原州，移郭子仪军戍泾州，为之根本，分兵守石门、木峡，渐开陇右，进达安西，据吐蕃腹心，则朝廷可高枕矣。”并图地形献之，密遣人出陇山商度功用。会汴宋节度使田神功入朝，上问之，对曰：“行军料敌，宿将所难，陛下奈何用一书生语，欲举国从之乎！”载寻得罪，事遂寝。 
有司以回纥赤心马多，请市千匹。郭子仪以为如此，逆其意太甚，自请输一岁俸为国市之。上不许。十一月，戊子，命市六千匹。